Ιωάννης Δ. Παπαμαστοράκης

Ο Ιωάννης Παπαμαστοράκης,  του Δημητρίου, (1909 - 1961) ήταν Έλληνας γιατρός, ανάπηρος του Πολέμου του 1940 και πολιτικός. 

 Βιογραφία 
Καταγόταν από οικογένεια αγωνιστών και πολιτικών. Ο πατέρας του, Δημήτριος Παπαμαστοράκης , ήταν γιατρός, βουλευτής και μαχητής στην Κρητική Επανάσταση του 1897. Ο θείος του ήταν ο πρωθυπουργός επί Κρητικής Πολιτείας, Γεώργιος Ι. Παπαμαστοράκης.  Ο Ιωάννης εκτός από γιατρός εργάστηκε και ως φαρμακοποιός. Μητέρα του ήταν η Μαρία Χατζάκη.

Υπηρέτησε ως ανθυπίατρος στον Πόλεμο του 1940 στο αλβανικό μέτωπο και εκεί έχασε το αριστερό του χέρι και το μισό του δεξιού του.Μανώλης Γ. Παπαμαστοράκης, "Γεώργιος Ι. Παπαμαστοράκης, Ο Πρωθυπουργός και αρχιτέκτονας της Ένωσης της Κρήτης με την Ελλάδα (24-9-1908), Κρήτη (1878-1913) Επίμετρο, Σμυρνιωτάκης 2010 ISBN 978-960-299-998-1

Στις εκλογές του 1951 και του 1952 εξελέγη βουλευτής Ηρακλείου με την ΕΠΕΚ. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 87, αρ. 901). Προσχώρησε στο Κόμμα Φιλελευθέρων στις 16 Ιουνίου 1954 και στη Φιλελεύθερη Δημοκρατική Ένωση τον Απρίλιο του 1955.
Απεβίωσε το 1961.

 Παραπομπές 

Κατηγορία:Βουλευτές Ηρακλείου
Κατηγορία:Βουλευτές εκλεγμένοι με την ΕΠΕΚ
Κατηγορία:Οικογένεια Παπαμαστοράκη